Autoriraamatu ostmise eelduseks on tavaliselt sümpaatia selle konkreetse autori fotograafilise käekirja vastu. Kindlasti ei tuleks vaadata ainult läände, vaid ei tohi ära unustada põhja. Soomlased on loodusfotohullud ja neil on raamatuid jalaga segada. Heas mõttes. Mulle soomlastele  iseloomulik stiil väga meeldib ja seepärast olin ausalt öeldes kui puuga pähe saanud, nähes kõiki neid huvitavaid raamatuid, kui Lofo meeskond 2007. aasta "Vuoden Luontokuva" lõpuõhtul käis. Asi on selles, et internetiajastu poleks nagu täielikult üle Soome Lahe veel jõudnud ja vaid vähestel sealsetel fotograafidel on oma veebileht. Seepärast on raske saada infot uute raamatute kohta ja neid mugavalt arvuti tagant tellida.